

REPUBLIKA HRVATSKA

VUKOVARSKO-SRIJEMSKA ŽUPANIJA

OPĆINA TOVARNIK

NAČELNICA OPĆINE

KLASA: 320-01/21-01/3

URBROJ: 2188/12-03/01-21-8

Tovarnik, 21. travnja 2021.

 Temeljem čl. 10. i čl. 20. Programa potpora poljoprivredi na području Općine Tovarnik za 2021. godinu („Službeni vjesnik“ Vukovarsko-srijemske županije br. 18/20), načelnica Općine Tovarnik objavljuje

**JAVNI POZIV**

**za podnošenje zahtjeva za dodjelu potpora male vrijednosti u poljoprivredi**

**u 2021. godini temeljem Uredbe *de minimis* u sklopu Mjere 6:**

**Sufinanciranje osiguranja višegodišnjih nasada**

**Članak 1.**

Korisnici potpora mogu biti poljoprivredna gospodarstva (OPG, obrt, d.o.o., udruga ili braniteljska zadruga koja se bavi poljoprivrednom proizvodnjom) sa sjedištem, odnosno prebivalištem na području Općine Tovarnik.

Sufinanciraju se troškovi osiguranja višegodišnjih nasada (kruška, jabuka, šljiva, vinova loza, bobičasto voće i ostalo).

**Članak 2.**

 Ukupni proračunski trošak Općine Tovarnik za ovu mjeru je 22.000,00 kuna, a iznosi potpore troškova osiguranja su:

 a) kruške i jabuke: za najmanje 0,3 ha (70%, najviše do 10.000,00 kn)

 b) šljive: za najmanje 0,2 ha (70%, najviše do 8.000,00 kn)

 c) vinova loza: za najmanje 0,3 ha (70%, najviše do 8.000,00 kn)

 d) bobičasto voće: za najmanje 0,1 ha (70%, najviše do 8.000,00 kn)

 e) orah i lješnjak: za najmanje 0,2 ha (70%, najviše do 8.000,00 kn)

 f) ostalo: za najmanje 0,2 ha (50%, najviše do 5.000,00 kn).

 Troškovi osiguranja sufinanciraju se samo za policu osiguranja za štete nastale u postotku do 20% (polica B), odnosno za policu osiguranja za koju se ne može ostvariti potpora iz Programa ruralnog razvoja, Mjera 17.1.

 Sredstva se dodjeljuju redoslijedom prijavljivanja dok se ne iskoriste sva sredstva ili do zatvaranja Javnog poziva.

**Članak 3.**

Pozivaju se poljoprivredna gospodarstva sa sjedištem, odnosno prebivalištem na području Općine Tovarnik **da podnesu zahtjeve za dodjelu potpore** iz članka 1. ovog Javnog poziva.

 Zahtjev, koji je sastavni dio ovog Javnog poziva, podnosi se na obrascu **PMV-1**; Zahtjev za dodjelu potpore male vrijednosti – Mjera 6: sufinanciranje osiguranja višegodišnjih nasada.

Obrazac zahtjeva može se dobiti u Općini Tovarnik, A.G. Matoša 2, Tovarnik ili na web stranici Općine Tovarnik.

**Uz zahtjev je potrebno dostaviti sljedeću dokumentaciju:**

1. Rješenje o upisu poljoprivrednog gospodarstva u Upisnik poljoprivrednih gospodarstava ili kopija iskaznice
2. Obostrana preslika osobne iskaznice nositelja poljoprivrednog gospodarstva – podnositelja zahtjeva
3. Izjava o iznosima dodijeljenih potpora male vrijednosti u sektoru poljoprivrede iz drugih izvora (obrazac PMV-2)
4. Izjava da podnositelj zahtjeva nije za istu svrhu primio potporu iz drugih izvora (obrazac PMV-3)
5. Preslika police osiguranja (ukoliko se radi o obročnom plaćanju ponuda)
6. Kopije računa (izvod iz banke) ili drugi dokaz o uplati sufinanciranog troška
7. IBAN žiro-računa.

 Zahtjevi se dostavljaju poštom ili osobno u zatvorenim omotnicama, na adresu:

 **Općina Tovarnik, A.G. Matoša 2, 32249 Tovarnik,** ( s naznakom )

 **„Zahtjev za dodjelu potpore u poljoprivredi – Mjera 6.“ - ne otvaraj-**

Zahtjeve je potrebno dostaviti **do 12.11.2021.,** bez obzira na način dostave.

Nepravovremeni zahtjevi neće se razmatrati. Povjerenstvo za provedbu Javnog poziva može tražiti nadopunu dokumentacije.

**Članak 3.**

Potpore po ovom javnom pozivu dodjeljuju se sukladno kriterijima Programa potpora u poljoprivredi na području Općine Tovarnik („Službeni vjesnik“ Vukovarsko-srijemske županije br. 18/20), odobrenom od strane Ministarstva poljoprivrede.

**Članak 4.**

**Podnositelj zahtjeva nema pravo na potporu ukoliko je istu primio iz drugih izvora.**

**Podnositelj zahtjeva nema pravo na potporu za koju je podnio zahtjev ukoliko ukupne potpore dodijeljene podnositelju zahtjeva tijekom razdoblja od tri fiskalne godine prelaze iznos od 15.000,00 EUR-a, bez obzira na izvor javnih sredstava i program po kojem je potpora dodijeljena.**

 **Sukladno članku 6. Uredbe *de minimis,* podnositelj zahtjeva mora svom zahtjevu priložiti izjavu o iznosima dodijeljenih potpora male vrijednosti u sektoru poljoprivrede iz drugih izvora. Izjava se daje u svrhu provjere da potpora ne premašuje gornju granicu iz Uredbe *de minimis.***

**Članak 5.**

Odluku o dodjeli potpore male vrijednosti donosi načelnica Općine Tovarnik na prijedlog Povjerenstva za provedbu Javnog poziva koje sastavlja zapisnik o pregledu i ocjeni podnesenih zahtjeva.

 Općina Tovarnik je dužna korisniku potpore dostaviti obavijest da mu je dodijeljena potpora male vrijednosti sukladno Uredbi *de minimis.*

**Članak 6.**

Korisnik potpore dužan je u svakom trenutku omogućiti predstavnicima Općine Tovarnik nadzor i uvid u cilju provjere istinitosti dostavljene dokumentacije i namjenskog korištenja dodijeljenih sredstava.

**Članak 7.**

Za korisnike potpora koji su u sustavu PDV-a, troškovi PDV-a nisu prihvatljivi trošak za odobravanje potpore.

**Članak 8.**

Poljoprivredna gospodarstva, odnosno njihovi nositelji, koji udovoljavaju kriterijima javnog poziva, a koji imaju dugovanja prema Općini Tovarnik po bilo kojoj osnovi, dužni su namiriti iznos dugovanja u roku od 15 dana. U protivnom potpora neće biti isplaćena.

**Članak 9.**

Općina Tovarnik zadržava pravo izmjene i poništenja ovog Javnog poziva, te pri tome ne snosi nikakvu odgovornost prema podnositeljima zahtjeva glede troškova sudjelovanja.

NAČELNICA OPĆINE TOVARNIK

 Ruža Veselčić-Šijaković,oec.